CELEX: 62018TN0715
Language: el
Date: 2018-12-06 00:00:00
Title: Υπόθεση T-715/18: Προσφυγή της 6ης Δεκεμβρίου 2018 — Phrenos κ.λπ. κατά Επιτροπής

25.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/31
            
         
      Προσφυγή της 6ης Δεκεμβρίου 2018 — Phrenos κ.λπ. κατά Επιτροπής
      (Υπόθεση T-715/18)
      (2019/C 72/40)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Phrenos SPRL (Mont-sur-Marchienne, Βέλγιο), Akkanto (Watermael-Boitsfort, Βέλγιο) και Operational Management Solutions (Chaumont-Gistoux, Βέλγιο) (εκπρόσωποι: R. Jafferali και R. van Melsen, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Ευρωπαϊκής Επιτροπής, όπως αυτή κοινοποιήθηκε στις προσφεύγουσες με επιστολή της 27ης Νοεμβρίου 2018, να αναθέσει σε τρίτο τη σύμβαση για υπηρεσίες που αφορούν τον προγραμματισμό, την προετοιμασία, την προώθηση και την υλοποίηση της εκδήλωσης για τις «Ευρωπαϊκές Ημέρες Ανάπτυξης» για τη Γενική Διεύθυνση Διεθνούς Συνεργασίας και Ανάπτυξης (EuropeAid/139729/DH/SER/BE) (2018/S 144-328417) για τα έτη 2019 έως και 2022·
               
            
                  —
               
               
                  να καταδικάσει την Επιτροπή στα δικαστικά έξοδα της κύριας διαδικασίας και της διαδικασίας των ασφαλιστικών μέτρων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής οι προσφεύγουσες προβάλλουν τέσσερις λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι η καθής δεν αιτιολόγησε την απόφαση ανάθεσης.
               
            
                  2.
               
               
                  Με τον δεύτερο λόγο προβάλλεται ότι η καθής δεν αξιολόγησε ορθά την (καταφανώς) αφύσικα χαμηλή τιμή της επιλεγείσας προσφοράς.
               
            
                  3.
               
               
                  Με τον τρίτο λόγο προβάλλεται παραβίαση της ίσης μεταχείρισης σε σχέση με την αξιολόγηση των υποβληθεισών προσφορών.
               
            
                  4.
               
               
                  Με τον τέταρτο λόγο προβάλλεται ότι το κριτήριο ανάθεσης που εφάρμοσε η καθής για την αξιολόγηση των προσφορών δεν ήταν σύννομο.